‏30/07/2019

לכבוד

ציבור מועצה אזורית מטה יהודה

הנדון: **מידע והנחיות בנושא הוצאת גזם**

**מחלקת תברואה ואיכות סביבה במועצה האזורית מטה יהודה,**

**פועלת לטובת איכות החיים והסביבה של תושבי המועצה.**

**מאמץ משותף, יסייע לכולנו לשמור על איכות הסביבה בישובים.**

שלום רב,

**להלן הנחיות להוצאת הגזם:**

* יש להוציא את הגזם אך ורק בימים שנקבעו לכל ישוב, יום לפני מועד הפינוי בלבד, בתאריכים בהם הפינוי נקבע ביום ראשון יש להוציא את הגזם מיום שישי.
* יש להניח את הגזם לצדי המדרכה או במרחב הציבורי הגלוי והנגיש למשאית הפינוי - בסמוך לבית, בערימה אחת בלבד, או במקומות שנקבעו ע"י וועד היישוב.
* יש לוודא שערימת הגזם, לא תפריע לתנועת כלי רכב ותסכן את הולכי הרגל.
* יש להקפיד שהגזם לא יונח בסמוך או מתחת לעמודי חשמל, טלפון, תמרורים, בריכות מים, צנרות מים, גינות ציבוריות וכיו"ב.
  + חובה לאסוף דשא ועלים בשקיות סגורות.
* (ניתן להשתמש בדשא ועלים כחיפוי לגינה, כדי למנוע התאיידות מים או לשימוש בקומפוסטר).
* אין להחנות רכב במקום שימנע את איסוף הגזם.
* אין פינוי גזם מחצרות הבתים, מאזורי לולים או דרכי שירות.
* אין להניח פסולת ביתית, שקיות ניילון, קרטון, ופסולת בניין בערימת הגזם.
* גזם לאחר כריתת עצים ממטעים/פרדסים וכו' לא יפונה, הפינוי באחריות התושב/ישוב.
* במידה ותושלך פסולת שאינה גזם לערימה, הערימה לא תפונה.
* יש להוציא ערימה אחת לבית-אב ובגודל סביר (נפח של כ- 2 שקי בלה) כמויות שמעבר לכך, יש לשמור בערימה בחצר הפרטית ולדחות לפינוי במחזור הבא.
* ***הננו תקווה כי תושבי המועצה ומבקריה יקפידו לפעול בהתאם לחוקי העזר ובהתאם להוראות הפקחים וכי לא יהיה צורך במתן קנסות ודוחות בהתאם לחוקים אלו.***

**מידע על ימי פינוי ניתן למצוא במוקד ובאתר המועצה**

**נשמח לעמוד לרשותכם בכל פנייה או שאלה,**

**מוקד המועצה \*8108 | מחלקת תברואה ואיכות סביבה 02-9958972**

בברכה,

לוי עזיז

מנהל מח' תברואה ופיקוח